Trompie omnibus 2 | Maroela Media
deur Topsy Smith
In hierdie omnibus, wat nóg drie gewilde Trompie-strories bevat, word die sproetgesig Grootkaptein en die Boksombende se avonture voortgesit. In Trompie die hoërskoolseun maak die Boksombende ŉ plan om geld in te samel om vir Rooie ŉ fiets te koop. In Trompie die dromer word die bende bedreig – deur ŉ meisiekind. Trompie, die Grootkaptein en meesterlike planmaker, is smoorverlief en sit heeldag net en droom. In Trompie die speurder kom Trompie en Rooie op skelms af wat fietse steel. Trompie agtervolg die diewe en beland in ŉ groot penarie. Sal Trompie hierdie gevaarlike avontuur oorleef sodat hy weer saam met sy manskappe onder die blou hemel kan vergader
Topsy Smith se karakter Trompie was vir die jongmense van sy era ŉ rolmodel. Smith is een van die mees geliefde en suksesvolle jeugboekskrywers in Afrikaans. Sy Trompie-reeks het ŉ belangrike bydrae tot die Afrikaanse letterkunde gelewer en dit het jongmense baie jare lank lus en lief vir lees gemaak.
Trompie omnibus 1